[{"text_idx": "#000000", "text": "Azken saioan 25 lagunok hartu zuten parte Mintzodromoan, izan dugun jendetsuenetako bat."}, {"text_idx": "#000001", "text": "Beste batzuetan bezala, saioa 3 zati edo gaitan banatuko dugu. Lehenik eta behin, denok elkartu ginen talde handi batean, elkar agurtzeko eta ezagutzeko, eta, hori eginda, talde txikitan banatu ginen, guztiok hitz egin ahal izateko."}, {"text_idx": "#000002", "text": "Lehen gaia janaria izan zen. Hasiera batean, gure janari gustukoena edo gustuko ez dugun janariaz hitz egin dugu, baina hortik aurrera talde batzuetan munduko hainbat lekutako janari tipikoak aurkituko ditugu. Izan ere, saio honetan Euskal Herriko, Uruguaiko, Argentinako, Ingalaterrako, Alemaniako, Alacanteko... jendea bildu ginen, eta beraz, plater asko izan genituen hizpide."}, {"text_idx": "#000003", "text": "Bigarren gaia mendia eta euskara izan zen: zer harreman dugun mendiarekin eta zer harreman izan dezakeen hizkuntzak naturarekin. Hortik aurrera, oso gai interesgarriez eta, batez ere, sentimentalez hitz egin dugu. Mendia, batzuentzat, eguneroko arazoetatik deskonektatzeko gure babeslekua da. Horregatik, mundutik deskonektatzea eta, gainera, euskaraz hitz egiteko, ikasteko eta pentsatzeko ingurune hau erabiltzea oso ideia ona izan daiteke. Gainera, antzeko gauzak egiten dira Euskarabenturan, adibidez. Oso aukera ona izan daiteke euskara ikasteko eta hobetzeko eta naturarekin eta beste euskaldunekin harremanak sortzeko."}, {"text_idx": "#000004", "text": "Amaitzeko, bizi izan dugun urteari buruz hitz egin dugu, eta datorren urteaz zer espero dugun. Oro har, jendearen pertzepzioa oso antzekoa da: 2020a urte arraroa eta zaila izan da, baina, hala eta guztiz ere, gauza onak ekarri dizkigu. Adibidez, Jalgi Hadi Munduraren taldea. Ez dakigu zer gertatuko den 2021ean, baina argi daukagu euskaraz hitz egiten jarraitu nahi dugula talde honetan astero eta baita munduan ere."}, {"text_idx": "#000005", "text": "Mintzodromoaren ondoren partehartzaile batzuk inkesta bat bete genuen, eta guztira 17 erantzun jaso dira. Erantzun horietatik aurrera begira zenbait ondorio atera ditugu:"}, {"text_idx": "#000006", "text": "Inkestan zazpi galdera zeuden, eta lehen galdera:"}, {"text_idx": "#000007", "text": "Mintzodromoan gustura egon zinen ?"}, {"text_idx": "#000008", "text": "Zure aurreikuspenak bete ziren ?"}, {"text_idx": "#000009", "text": "Zein da gehien gustatu zitzaizun gaia?"}, {"text_idx": "#000010", "text": "Gaiak aurretik jakitea nahiago zenuke ?"}, {"text_idx": "#000011", "text": "Nahi beste hitz egin zenuen?"}, {"text_idx": "#000012", "text": "Antolaketa zer iruditu zaizu ?"}, {"text_idx": "#000013", "text": "Aukera izanez gero, berriro parte hartuko zenuke ?"}, {"text_idx": "#000016", "text": "Partaideei ongi etorria eman eta taldearen aurkezpena egin dute lehenik eta behin: noiz eta nola sortu zen taldea, nongo lagunak garen, taldearen helburuak, saioak noiz izaten ditugun, besteak beste. Bestalde aipatu digute gehienok Mintzanet programan gabiltzanok garela, eta gurera etorri den Mintzaneteko arduradun Ritxi Lizartzari ere ongi etorria eman diogu."}, {"text_idx": "#000017", "text": "Gure helburu nagusietako bat hau da: Euskara ikastera eta erabiltzera animatzea jendea, bai Euskal Herrian eta bai Diasporan. Eta oraingoan mintzodromoa antolatzera ere ausartu gara deialdi zabala eginez."}, {"text_idx": "#000019", "text": "Elkar ezagutzeko aurkezpenak egin ondoren, 20 jorratu dugu gai bakoitza. Hauetako bakoitza komentatu ostean, denok batera elkartzen izan gara. Eta modu berean jokatu dugu hiru gaietan. Talde nagusira bueltatzerakoan, talde txikietan esandako gauzarik\ninteresgarrienak eta bitxienak aipatzen izan ditugu."}, {"text_idx": "#000020", "text": "Parte hartzaileon artean maila desberdinetako jendea dagoenez, esan behar da baita ere moderatzaileak saiatzen izan direla guztien parte hartzea bultzatzen, bakoitzak bere ahalmenaren neurrian hitz egin dezan eta inor baztertuta gelditu ez dadin."}, {"text_idx": "#000021", "text": "Bukatzeko Andonik egindako bertsoak oparitu dizkiegu guztiei, bereziki parte hartzaile berriei"}, {"text_idx": "#000022", "text": "Hitz, berba, ele, solas ta mintzo,"}, {"text_idx": "#000023", "text": "ta gure hizkuntzak behar dituen"}, {"text_idx": "#000024", "text": "Espero dugu primeran pasatu izana eta laster berriro elkartzea; jada badakizue non gauden."}, {"text_idx": "#000025", "text": "- Eskerrrik asko gurera etortzeagatik eta nahi duzuenera arte."}, {"text_idx": "#000026", "text": "Datorren larunbatean, abenduaren 19an, Jalgi Hadi Mundura taldeko lehendabiziko mintzodromoa izango dugu eta ITZELA izango da!"}, {"text_idx": "#000027", "text": "Gaurko saioan azken proba egin dugu eta ederki atera da. Egia esan, pozaren pozez gaude eta dagoeneko datorren larunbateko hitzorduaren zain! Talde ederra osatu dugu, 2 orduz euskaraz aritu gara etengabe eta motz egin zaigu. Taldeka eta denok batera aritu gara."}, {"text_idx": "#000028", "text": "Egia esan Zoomeko aukera guztiak erabiltzen ikasten ari gara eta 19ko mintzodromoak kristoren itxura ederra du."}, {"text_idx": "#000029", "text": "Gaur gaiak jorratu ditugu, baina gaur ez ditugu aipatuko. Jakin nahi baduzue zeintzuk izango diren eta, batez ere, euskaraz gozatu nahi baduzue, eman izena gure lehendabiziko mintzodromoan parte hartzeko! Seguru gaude ez zaretela damutuko!"}, {"text_idx": "#000030", "text": "Zuen guztion zain egongo gara!"}, {"text_idx": "#000031", "text": "emaitzen arabera egungo umeek, naturarekiko harremanari dagokionez, gabezi\nhandia izaten dute. Adituek diotenez, gabezi honek haien gaitasunen garapen orokorrari\nnegatiboki erasaten omen die eta hori dela eta psikologo eta pediatrak\nkezkaturik agertu dira. Teknologia berriak haien bizimoduaz jabetu direla esan\ndaiteke eta ondorioz geroz eta denbora gutxiago ematen dute kalean, are"}, {"text_idx": "#000033", "text": "naturarekiko nahiko harreman joria izan dugu txikitatik, gurasoen eskutik\ngehienetan, garai batean denbora pasa egiteko beste aukerarik ez baitzegoen.\nBatzuek, baserri inguru batean hazitakoak izanik, harreman zuzenagoa izan dute. Naturan izaniko\nhainbat bizipen aipatu dira, mendian ibiltzea, hondartza, arrantzuan, ehizan,\nzuhaitzetara igo, etxolak egin, mendiko kirolak.... Eta horiek aipatzean jabetu\nere egin gara belaunaldi berriek duten gabeziaren tamainaz. Gehienontzat bertan\njarduteko eremu izan da natura."}, {"text_idx": "#000035", "text": "Saio ederra izan dugu gaur ere! Luis ibili da moderatzaile lanean, eta primeran aritu da."}, {"text_idx": "#000037", "text": "Hasieran lagun berrien aurkezpenak entzun ditugu eta jarraian gaian sartu gara."}, {"text_idx": "#000038", "text": "1.Euskararen eguna ospatu zenuen? Nola?"}, {"text_idx": "#000039", "text": "2. Atzo Euskaraldia bukatu zen. Zeintzuk izan dira ondorioak zure ustez?"}, {"text_idx": "#000041", "text": "Lehenengo galderari talde handian erantzun diogu eta beste biei talde txikietan. Ondoren, denon artean komentatu dugu taldeetan esandakoa."}, {"text_idx": "#000042", "text": "Bi ordutara iritsi gara gaur ere, eta lagun batzuk arinago joan zaizkigun arren, giro atseginean luzatu da gaurko saioa ere."}, {"text_idx": "#000043", "text": "Azkenik Durango azoka ere aipatu dugu."}, {"text_idx": "#000044", "text": "Berba egiteaz ez gara nekatzen, euskaraz bizi nahi dugulako!"}, {"text_idx": "#000045", "text": "Gurekin euskaraz gozatzera etorri nahi? Etor hadi lagun!"}]